**DĖL LEIDIMO ĮREGISTRUOTI BUVEINĘ**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į asociacijos Kriaunų kaimo bendruomenės 2021 m. liepos 19 d. prašymą, Rokiškio rajono savivaldybės taryba n u s p r e n d ž i a:

Leisti asociacijai Kriaunų kaimo bendruomenei (kodas 173740967, buveinės adresas: Klevų g. 2, Kriaunos, Rokiškio r.) įregistruoti asociacijos buveinę Rokiškio rajono savivaldybei nuosavybės teise priklausančiame pastate – mokykloje, adresu: Sartų g. 19, Kriaunos, Rokiškio r. Pastato unikalus Nr. 4400-0110-2429.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL LEIDIMO ĮREGISTRUOTI BUVEINĘ“ AIŠKINAMASIS RAŠTAS**

**Sprendimo projekto tikslai ir uždaviniai.**

Priimti sprendimą, dėl asociacijos Kriaunų kaimo bendruomenė buveinės registracijos savivaldybei nuosavybės teise priklausančiame nekilnojamojo turto objekte.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

 **Sprendimo projekto esmė.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi sprendimą dėl leidimo registruoti juridinio asmens buveinę savivaldybei nuosavybės teise priklausančiuose nekilnojamojo turto objektuose priima turto savininko teises įgyvendinanti rajono taryba, todėl jos kompetencija – leisti / neleisti įregistruoti asociacijos buveinę savivaldybei nuosavybės teise priklausančiame nekilnojamojo turto objekte.

Kriaunų kaimo bendruomenė yra registravusi buveinę savivaldybei nuosavybes teise priklausančiame pastate adresu: Klevų g. 2, Kriaunos, Rokiškio r. Asociacija minėtame pastate panaudos pagrindais naudojosi patalpomis nuo 2006-04-27 iki 2020-03-30.

Asociacija nuo 2019-06-11 panaudos pagrindais naudojasi patalpomis, esančiomis Sartų g. 19, Kriaunose, Rokiškio r. Panaudos sutartis galioja iki 2029-06-10.

Atsižvelgiant į asociacijos prašymą leisti perregistruoti asociacijos buveinės vietą kitu adresu teikiamas sprendimo projektas.

Pažymėtina, kad asociacija prašo pakeisti bendruomenės pavadinimą iš „Kriaunų kaimo bendruomenė“ į „Kriaunų bendruomenė“, tačiau tai yra ne savivaldybės institucijų kompetencija.

**Laukiami rezultatai.**

Asociacijos buveinės vieta sutaps su asociacijos vykdomos veiklos vieta, bus iš dalies patenkintas asociacijos prašymas.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė